jkorsvik/nowiki_second_scrape_merged huggingface dataset:
Finn T. Isaksen

Finn Trond Isaksen (født 26. april 1924 i Frogn, død 29. september 1987) var en norsk sivilagronom og politiker (Sp). Isaksen var 2. vararepresentant til Stortinget fra Akershus 1977–1981, og landbruksminister i Kåre Willochs regjering 1983–1985.
Han gikk folkeskole og middelskole i Drøbak 1931–1942, og tok examen artium ved Ski gymnas i 1944. Han gikk ved Sem landbruksskole i Asker i 1945, og ble uteksaminert som sivilagronom (med landbruksøkonomi) fra Norges landbrukshøgskole i 1950. Isaksen var forskningsstipendiat ved Landbruksøkonomisk Institutt 1951–1952, samvirkekonsulent og senere direktør i Selskapet for Norges Vel 1953–1960, samt administrerende direktør i Norges kjøtt- og fleskesentral fra 1960 til sin død.


== Referanser ==


== Eksterne lenker ==
(no) Finn T. Isaksen hos Stortinget 
(no) Finn T. Isaksen hos Norsk senter for forskningsdata
Det internasjonale kommunistiske seminaret

Det internasjonale kommunistiske seminaret er en samarbeidsorganisasjon og årlig møte for sosialistiske og kommunistiske partier fra hele verden. Initiativtaker var opprinnelig det kommunistiske belgiske arbeiderpartiet som har arrangert seminaret siden det ble grunnlagt i 1999. Seminaret er antirevisjonistisk, og i dag et av de mest omfattende samarbeidsorganene kommunistiske partier seg imellom etter østblokkens kollaps. Semionaret fokuserer på kampen mot imperialisme, forsvaret av marxismen-leninismen, mot reformister og revisjonister. Norge representeres av Norges Kommunistiske Parti (NKP).


== Medlemmer og observatører ==
All Nation Movement for democracy and progress of Afghanistan, Afghanistan
Albanias kommunistiske parti, Albania
Parti Algérien pour la Démocratie et le Socialisme (PADS), Algerie
Communist Party of Bangladesh (Marxist-Leninist), Bangladesh
Socialist Party of Bangladesh, Bangladesh
Communist Party of the Soviet Union, Hviterussland
Arbetarpartiet, Belgia
Mas, Bolivia
Brasils kommunistiske parti (PCdoB), Brasil
Movimiento Revolucionario 8 de Octubre (MR8), Brasil
Kroatias sosialistiske arbeiderparti, Kroatia
Cubas kommunistiske parti, Cuba
Danmarks Kommunistiske Parti, Danmark
Kommunistisk Parti, Danmark
Partido Comunista Marxista-Leninista del Ecuador (PCMLE), Ecuador
For Fred og Sosialisme – Kommunistiska Arbetarparti, Finland
Parti communiste français, Frankrike
Pôle de Renaissance Communiste en France, Frankrike
Union des révolutionnaires-communistes de France, Frankrike
Kommunistische Partei Deutschlands, Tyskland
Hellas' Kommunistiske Parti, Hellas
Socialist Unity Centre of India (SUCI), India
Minju Nodong-dang, Sør-Korea
Latvijas Sociālistiskā Partija, Latvia
Libanons kommunistparti, Libanon
Litauens kommunistiske parti, Litauen
Kommunist (Litauen, Litauen
Parti Communiste du Luxembourg, Luxembourg
Partido Democrático Popular Revolucionario (PDPR), Mexico
Norges Kommunistiske Parti, Norge
Demokratisk front for frigjøring av Palestina, Palestina
Folkefronten for Palestinas frigjøring (PFLP), Palestina
Filippinenes kommunistiske parti, Filippinene
Den russiske føderasjons kommunistparti, Russland
Mouvement des travailleurs yougoslaves – Servie (RSUY), Serbia
Slovakias kommunistiske parti, Slovakia
Partido Comunista de los Pueblos de España, Spania
Kommunistiska Partiet, Sverige
Syrias kommunistiske parti, Syria
Parti Communiste Ouvrier Tunisien, Tunisia
Parti du Travail patriotique et démocratique de Tunisie, Tunisia
Tyrkiske kommunistpartiet, Tyrkia
Kommunistiske union (Ukraina), Ukraina
Communist Party of Great Britain (Marxist-Leninist), Storbritanna
Freedom Road Socialist Organization, USA
Workers' World Party, USA
Partido Comunista de Venezuela, Venezuela


=== Observatører ===
Kommunistische Initiative (KI), Østerrike
Nepalske folkets progressive forum Nepal
Nasjonale demokratiske front, Filippinene
Union Proletaria, Spania
Chinese Province of The Labour Party of Taiwan
Arbeiderpartiet (EMEP) (Tyrkia)


== Eksterne lenker ==
International Communist Seminar
Damallsvenskan 2005

Damallsvenskan 2005 er den attende sesongen av Damallsvenskan. Serien ble spilt mellom 16. april og 22. oktober 2005. Umeå IK vant serien foran Malmö FF. Djurgården/Älvsjö kom på tredjeplass.
Før sesongen rykket AIK og QBIK opp. AIK rykket ned igjen sammen med Själevads IK etter sesongslutt.

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Kjell Sjöberg

Kjell Allan Sjöberg (født Dahlqvist, 11. mai 1937 i Själevad, død 10. september 2013) var en svensk skihopper som representerte IF Friska Viljor. Han satte blant annet verdensrekord i skiflyging to ganger, og tok bronsemedalje i VM i Oslo i 1966.
Sjöberg var aktiv som skihopper mellom 1950 og 1973. Han deltok i den tysk-østerrikske hoppuka i 1960/61, 1961/62, 1965/66 og 1967/68, med 2.-plass i Oberstdorf 30. desember 1960 som beste enkeltresultat. Sammenlagt ble han som best nummer 6 i 1960/61.
Han var med i VM i 1962 og 1966, og tok bronsemedalje i storbakken i Oslo i 1966. Han deltok i OL i 1960, 1964 og 1968, med 5.-plass i storbakken i Innsbruck i 1964 som beste plassering.
I 1964 vant han skiflygingsuka i Oberstdorf. Under denne konkurransen, 15. februar 1964, tangerte han Jože Šlibar og Peter Lessers verdensrekord i skiflyging på 141 meter. Rekorden ble for øvrig slått alt samme dag. 10. februar 1967 satte han igjen verdensrekord i Oberstdorf, med 148 meter. Denne rekorden ble slått dagen etter.
Kjell Sjöberg ble svensk mester i skihopping to ganger, i 1962 og 1966.


== Referanser ==


== Kilder ==
Skisprungschanzen-Archiv: Flying hills (med liste over verdensrekorder)
Swedish Veteran Jumping Team: Kända Svenskar genom tiderna!
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination


== Eksterne lenker ==
(en) Kjell Sjöberg – Olympics.com 
(en) Kjell Sjöberg – Olympic.org 
(en) Kjell Sjöberg – Olympedia 
(en) Kjell Sjöberg – Sports-Reference (OL-resultater – arkivert) 
(sv) Kjell Sjöberg – Sveriges olympiske komité 
(en) Kjell Sjöberg – FIS (skihopping) 
(en) Kjell Sjöberg – TheSports.org
John King Davis

John King Davis (født 19. februar 1884 i Kew i Surrey i England, død 8. mai 1967 i Toorak i Melbourne i Australia) var en britiskfødt australsk oppdager og  navigatør, kjent for sitt arbeid som kaptein på ekspedisjonsskip i antarktiske farvann så vel som for etableringen av meteorologiske stasjoner på Macquarieøya i Sørishavet og på Willisøya i Korallhavet.


== Liv og virke ==


=== Bakgrunn ===
John Kingh Davis avsluttet sin utdanning ved Colet Court i London og ved Burford School i Oxfordshire i 1900, da han og hans far forlot London til fordel for Cape Town i Sør-Afrika.


=== Virke ===
I 1908–1909 var Davis overstyrmann på «Nimrod» under Ernest Henry Shackletons antarktiske ekspedisjon. Han var også kaptein på «Aurora» og nestkommanderende på Douglas Mawsons australasiatiske ekspedisjon i 1911–1914.Ved utbruddet av første verdenskrig i august 1914 meldte Davis seg til aktiv tjeneste, og ble ansvarlig for transport av tropper og hester til Egypt og England.Han tjenestegjorde også som kaptein for «Discovery» under British Australian and New Zealand Antarctic Research Expedition i 1929–1930. Davis var Australias Commonwealth Director of Navigation fra 1920 til 1949, og det var i begynnelsen av denne perioden at han meldte seg frivillig til personlig å sette opp den eksterne meteorologiske stasjonen på Willisøya i 1921–1922.
Davis var president i Royal Society of Victoria i perioden 1945–1946, i tillegg til at han var medlem i Royal Geographical Society. Davisbasen i Antarktis, etablert i 1957, er oppkalt etter ham. Han ble også utnevnt til Commander of the British Empire (CBE).


== Bibliografi ==
(1919) With the Aurora in the Antarctic
(1921) Willis Island: a storm-warning station in the Coral Sea
(1997) Trial by Ice. The Antarctic Journals of John King Davis (ISBN 1852970472)


== Referanser ==
Josef Čapek

For andre med samme etternavnet, se Čapek.Josef Čapek (født 1887 i Hronov nad Metuj i Böhmen, død 1945 i Bergen-Belsen) var en tsjekkoslovakisk multikunstner innen maleri, tegning, litteratur, teaterkunst – og som tidsskriftsredaktør. Han var bror av forfatteren Karel Čapek.
Han er i dag kanskje mest kjent som maler, kalt «Tsjekkias Picasso». En minneutstilling av verker i Praha i 2009 samlet et publikum på ca. 73 000 mennesker. Han var med på å innføre kubismen i Tsjekkoslovakia omkring 1911, og var også innom Paris.
Som kritiker av nazismen ble han sendt i konsentrasjonsleir allerede i 1939, og han døde kort tid før krigen var over.

		


== Utgivelser ==
Kjærlighetens skjebnesvangre lek, skuespill (sammen broren Karel)
Insektliv, skuespill (sammen broren Karel)
Adam skaperen, skuespill (sammen broren Karel)
Lelio (1917)
Til delfinen (1923)
Landet med de mange navn, skuespill (1923)
I bregnenes skygge, roman (1930)
Den halte vandreren, essayer (1936)


== Referanser ==


== Eksterne lenker ==
(en) Josef Čapek – kategori av bilder, video eller lyd på Commons 
(en) Josef Čapek på Internet Movie Database 
(en) Josef Čapek hos The Movie Database 
(en) Josef Čapek hos Internet Broadway Database 
(en) Josef Čapek på Discogs 
(no) Store norske leksikon, Josef Čapek
(en) Josef Čapek på Weimarart blogspot (Besøkt 3.desember 2015)
Reginald William Skelton

Reginald William Skelton (født 3. juni 1872, død 5. september 1956) var en britisk oppdager og maskinsjef og offisiell fotograf under Discovery-ekspedisjonen til Antarktis i tiden 1901–1904.


== Liv og virke ==
Skelton fikk sin utdannelse ved Bromsgrove School, og gikk inn i Royal Navy i 1887. I 1891 begynte Skelton på RNE College, Devonport. Han tjenestegjorde på HMS «Centurion» i Kina fra 1894–97 og på HMS «Majestic» i kanalflåten fra 1899–1900, før han ble utpekt til å overvåke byggingen av «Discovery» som skulle være skipet til Robert Falcon Scott under Discovery-ekspedisjonen.Scott hadde latt seg imponere av Skeltons tekniske evner ombord på «Majestic» og han ble derfor utnevnt til maskinsjef for ekspedisjonen. Han fungerte også som ekspedisjonens fotograf, og fikk kallenavnet «Skelly». I løpet av hans tre år som maskinsjef oppstod der ingen alvorlige problemer med noe av maskineriet. Da de var etablert på kontinentet ble han et respektert medlem av laget (Huxley 1978), og fikk blant annet en vik, en isbre og en isfoss oppkalt etter seg.
Da han kom tilbake giftet han seg med sin forlovede, den newzealandske Sybil Devenish-Meares, og de fikk tre barn, to døtre og en sønn.
Fra 1906–1912 og mellom 1916–18 tjenestegjorde Skelton på ubåt. Han håpet på å bli Scotts nestkommanderende på Terra Nova-ekspedisjonen i 1910–1913, men ble oversett til fordel for Edward Evans som hadde planlagt sin egen ekspedisjon til Antarktis, men hadde gått med på å bli med på Scotts ekspedisjon mot at han ble tilbudt stillingen som nestkommanderende. Under første verdenskrig ble Skelton tildelt Distinguished Service Order (DSO) for sine handlinger under Jyllandsslaget, 31. mai 1916, og ble tildelt Order of the Bath (CB) i 1919.


== Referanser ==


== Litteratur ==
Barne, Michael (desember 1956): «Obituary» i: The Geographical Journal 122 (4), s. 533-534
Fiennes, Ranulph (2003): Captain Scott, London: Coronet, ISBN 0340826991
Huxley,E.J.G (1978): Scott of the Antarctic,  London: Atheneum. ISBN 0689108613
Skelton, J.V. &  Wilson, D.W. (2001):Discovery Illustrated,  Reardon Publishing. ISBN 1-873877-48-X
Skelton, J.V., red. (2004): The Antarctic Journals of Reginald Skelton, Reardon Publishing. ISBN 1873877684
Lluís Marín

Lluís Marín Tarroch (født 12. oktober 1988 i Andorra la Vella) er en snøbrettkjører fra Andorra. Han konkurrerte for Andorra under Vinter-OL 2010. Han var også flaggbærer under åpningsseremonien.
Marín Tarroch klarte ikke å kvalifisere seg til konkurransen, men endte på en 34.-plass, noe som var sist i kvalifiseringen, som gikk fredag 15. februar 2010 klokka 10:30 lokal tid i Cypress Mountain Resort.
Han deltar også for Andorra under Vinter-OL 2014 i Sotsji.


== Referanser ==


== Eksterne lenker ==
(en) Lluis Marin Tarroch – Olympics.com 
(en) Lluis Marin Tarroch – Olympic.org 
(en) Lluis Marin Tarroch – Olympedia 
(en) Lluis Marin Tarroch – Sports-Reference (OL-resultater – arkivert) 
(en) Lluis Marin Tarroch – FIS (snøbrett) 
Vancouver 2010 – profil
Vancouver 2010 – Resultatliste
(en) Infoside med bilder hos yahoo sports
Morten Ring Christensen

Morten Ring Christensen (født 9. november 1990 i Odder, Danmark) er en norsk freestyleutøver som konkurrerer i grenen skicross.
Han bodde i Skanderborg, Danmark til han var 7 år da han og familien flyttet til Trysil. Han representerer IL Trysilgutten. Han gikk trolig glipp av OL 2010 på grunn av lymfekreft.Han er en tidligere alpinist og konverterte til skicross før 2009-sesongen. Han har fem norgesmesterskap, hvorav 1 senior og 4 junior.


== Referanser ==


== Eksterne lenker ==
(en) Morten Ring Christensen – FIS (freestyle)
Erik Toft

Erik Thorsteinsen Toft (født 14. november 1992) er en norsk håndballspiller, som spiller i den danske eliteserieklubben KIF Kolding. Han opptrer oftest i rollen som venstre bakspiller, men kan også bekle andre roller på banen.


== Landslagskarriere ==
I 2008 ble Toft for første gang innkalt til landslagssamling for gutter født i 1992. Fra den gang har han han vært fast inventar i landslagstroppen og har deltatt på samtlige samlinger og mesterskap. Laget har per dags dato kun deltatt i ett stort mesterskap (ungdoms-OL i Finland, 2009), hvor laget endte på 4.-plass. Toft er i dag bokført med 27 kamper og 109 mål, noe som gir et snitt på 4 mål per kamp.


== Eliteseriespill ==
4. mars 2009 debuterte Toft for Elverums eliteserielag. I debuten noterte han seg for 2 scoringer, til sammen står han nå oppført med 18 elitekamper og 23 scoringer.


== Meritter ==
NM-gull 2007 (gutter 14)
NM-gull 2009 (senior)
Regionsmester 04/05, 05/06, 06/07, 07/08
HA-cup 2005, 2006
Innlandet cup 05/06, 06/07, 07/08
Vår-cup 05
4.-plass ungdoms-OL (2009), Rødspette-cup (2009), Postenserien (2009), Regionslags-NM (2009)
Sølvvinner Bjørklund-cup 2008


== Referanser ==


== Eksterne lenker ==
(en) Erik Toft – Det europeiske håndballforbundet (EHF)
Damallsvenskan 2004

Damallsvenskan 2004 er den syttende sesongen av Damallsvenskan. Serien ble spilt mellom 11. april og 24. oktober 2004. Djurgården/Älvsjö vant serien med ett poeng på Umeå IK. Malmö FF kom på tredjeplass. Djurgården/Älvsjö forsvarte dermed tittelen fra året før.
Før sesongen rykket Själevads IK og Linköpings FC opp. Bälinge IF og Stattena IF rykket ned etter sesongslutt. Linköpings FC het tidligere BK Kenty. Dette var også siste sesong laget Kopparbergs/Landvetter IF lå i Landvetter. Fra og med neste sesong het laget Kopparbergs/Göteborg FC.

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Gammliavallen

Gammliavallen er et fotballstadion nedenfor friluftsområdet Gammlia i bydelen Haga i Umeå i Sverige. Det ble innviet i 1925 som en friidretts- og fotballstadion.
Gammliavallen er Umeås største fotballstadion, med en kapasitet på 9000 tilskuere, men med en publikumsrekord på 12 127 personer. Rekorden stammer fra 1996, da Umeå FC møtte IFK Göteborg i Allsvenskan. Samme år ble banen også brukt for første gang i Damallsvenskan, da Umeå IK rykket opp. 
I 2003 ble underlaget skiftet til kunstgress, og ettersom det ble bygget en ny friidrettsarena, ble løpebanene fjernet, og benkene og banen flyttet inntil hverandre. Dermed er banen en ren fotballstadion.


== Eksterne lenker ==
(en) T3 Arena – kategori av bilder, video eller lyd på Commons 
Umeå FCs hjemmeside om banen
Jernbane i Belize

Per 2010 finnes det ingen nasjonalt jernbanenettverk i Belize. Belize hadde imidlertid noen få jernbanestrekninger tidligere, i forbindelse med den britiske koloniseringen av Sentral-Amerika.


== Historie ==
Historisk sett var Stann Creek-jernbanen en av de største banene i Belize. Den forbandt Middlesex Estate og havnen i Dangriga, og ble drevet av United Fruit. Banen var smalsporet (914 mm) og var i drift fra 1913 til 1937, da den ble forlatt. Mange rester av denne banen er fortsatt synlige langs Hummingbird Highway (mellom Dangriga og Belmopan). Denne veien bruker noen av de gamle jernbanebroene, men disse broene forsvinner gradvis på grunn av en pågående modernisering.
En annen forlatt jernbanestrekning gikk fra Hill Bank, ved sørsiden av en lagune på New-elven (New River), vestover gjennom Sierra de Agua til Gallon Jug, et forlatt samfunn ca. 10 km fra grensen til Guatemala.
FERISTSA-banen vil forbinde Mexico og Panama med normalspor (1 435 mm), men vil gå utenom Belize med mindre et sidespor blir bygget.Belize har ikke hatt jernbaneforbindelser til andre land.


== Se også ==
Transport i Belize


== Referanser ==
 
Railways of the Caribbean by David Rollinson (2001, Macmillan, Oxford England) ISBN 0-333-73042-9 ; se [1]


== Eksterne lenker ==
(en) En guide til fortiden med fakta, bilder og bakgrunnsinformasjon om Belizes jernbanehistorie
(en) Belizes historie - med informasjon og bilde av et tog i Dangriga
Jernbane i Benin

Jernbanen i Benin utgjør i alt 578 km enkeltspor med sporvidden 1 000 mm (meterspor). Per 2010 har landet ingen jernbaneforbindelser til sine naboland. Niger har ingen jernbane, mens de andre tilstøtende landene (Nigeria, Togo og Burkina Faso) har jernbanenettverk, men ingen forbindelser har blitt opprettet. I 2006 la India frem et forslag om å forbinde jernbanen i Benin med Nigers og Burkina Fasos jernbanenett. Benin vil være en deltaker i AfricaRail-prosjektet.


== Se også ==
Transport i Benin
Liste over jernbanestasjoner i Benin


== Referanser ==
En helt vanlig dag på jobben

En helt vanlig dag på jobben er en norsk biografisk dramafilm som skildrer Håvard Melnæs’ egne opplevelser som reporter i ukebladet Se og Hør. Manus er basert på hans egen bok. Historien forteller om en ung journalist som begynner i Se og Hør i 1996, og som gradvis kaster alle hemninger for å nå til topps i landets største ukeblad.
Filmen hadde et budsjett på 17,5 millioner NOK. Den ble forholdsvis godt mottatt av kritikerne, men ble ingen publikumssuksess. Den ble totalt sett av 29 000, noe som gav inntekter på ca. 2,5 millioner kr.For rollen som Sven O. Høiby vant Ingar Helge Gimle både Amandaprisen 2010 i klassen beste mannlige birolle og Kanonprisen 2010 i klassen beste birolle. I tillegg var filmen nominert til Amandaprisen i klassen beste klipp (Mirja Melberg og Wibecke Rønseth) og Kanonprisen i klassen beste mannlige hovedrolle (Jan Gunnar Røise).


== Rolleliste ==


== Referanser ==


== Eksterne lenker ==
(en) En helt vanlig dag på jobben på Internet Movie Database 
(no) En helt vanlig dag på jobben i Nasjonalbibliotekets filmografi 
(no) En helt vanlig dag på jobben hos Filmfront 
(nl) En helt vanlig dag på jobben på MovieMeter 
(en) En helt vanlig dag på jobben på Turner Classic Movies 
(en) En helt vanlig dag på jobben på Rotten Tomatoes
Aleksej Poltoranin

Aleksej Jurjevitsj Poltoranin (russisk: Алексей Юрьевич Полторанин; født 29. april 1987) er en kasakhstansk tidligere langrennsløper.


== Karriere ==

Poltoranin deltok under Vinter-OL i 2006 og 2010, i VM på ski i 2007, 2009, 2011 og 2013 og Tour de Ski 2007/08 og 2012/13.
Hans første verdenscupseier kom på 15 km klassisk i Davos 11. desember 2010. Han gikk på Kasakhstans lag som fikk en sjuendeplass i 4 x 10 km-stafett i VM 2007 og samme plassering ved sprintstafett i VM 2009. I Ski-VM 2013 ble det bronsemedalje på lagsprint, der han gikk sammen med Nikolaj Tsjebotko.
Han kom på femteplass både i individuell sprint og lagsprint under vinter-OL 2010 i Vancouver i Canada.


=== Sammenlagtresultater i verdenscupen i langrenn ===


== Dopingarrestasjon ==

Under VM 2019 i Seefeld ble han pågrepet, mistenkt for doping. Poltoranin fikk dermed ikke startet 15 km klassisk. Dagen etter ble det bekjentgjort at Poltoranin hadde innrømmet bloddoping. I et intervju med den kasakhstanske avisen Bnews 6. mars 2019 trakk Poltoranin tilståelsen tilbake. Han hevdet at han ble psykisk skadet av fengselsoppholdet, der han satt i isolasjon i en kald kjeller, og tilsto kun for å slippe ut og treffe familien.


== Referanser ==


== Eksterne lenker ==
(en) Aleksej Poltoranin – Olympics.com 
(en) Aleksej Poltoranin – Olympic.org 
(en) Aleksej Poltoranin – Olympedia 
(en) Aleksej Poltoranin – Sports-Reference (OL-resultater – arkivert) 
(en) Aleksej Poltoranin – FIS (langrenn)
Angelina Jensen

Angelina Camilla Jensen (født 23. mai 1973) er en dansk curlingspiller som har vunnet medaljer i både VM og junior-VM.
Angelina Jensen deltok seks ganger i junior-VM i perioden 1989–1994 og vant bronsemedalje to ganger. Den første medaljen vant hun i 1993, hvor hun spilte treer på Dorthe Holms lag. Året etter vant hun igjen bronse – denne gang som skip på sitt eget lag.
Angelina Jensen debuterte i VM i 1994, hvor hun spilte treer på Helena Blach Lavrsens lag, som endte på 9.-plass. Etter dette skulle det gå tolv år før Angelina igjen kvalifiserte seg til VM. Hun returnerte i 2006, hvor hun kastet første sten og var skip for et lag som endte på 6.-plass. Hun måtte imidlertid forlate mesterskapet før det var over fordi hun aborterte under turneringen. I 2007 var hun til gjengjeld tilbake i toppform og ledet laget sitt til sølvmeldalje i VM i Aomori, Japan, hvor laget tapte 8-4 for Canada i finalen.
Etter to deltagelser ved EM i curling er Angelinas beste resultat en syvendeplass i 2006.


== Referanser ==


== Eksterne lenker ==
(en) Angelina Jensen – Olympedia 
(en) Angelina Jensen – Sports-Reference (OL-resultater – arkivert) 
(en) Angelina Jensen – World Curling Tour 
(en) Angelina Jensen – World Curling Federation
Taylor Fletcher

Taylor Fletcher (født 11. mai 1990) er en amerikansk kombinertløper som har konkurrert siden 2006. Hans beste plassering i et verdensmesterskap var 29.-plass i HS 134/10 km i Italia, januar 2010.
Det ble den annonsert at Fletcher skulle delta for USA under Vinter-OL 2010 den 21. januar 2010. Han deltok i lagkonkurransen i skihopp, hvor USA endte på en ellevteplass.
Under Vinter-OL 2022 i Beijing, ble han nummer 24 i normalbakke/10 km.Han er bror til Bryan Fletcher som også er kombinertløper.


== Sammenlagtplasseringer i verdenscupen ==


== Referanser ==


== Eksterne lenker ==
(en) Taylor Fletcher – Olympics.com 
(en) Taylor Fletcher – Olympic.org 
(en) Taylor Fletcher – Olympedia 
(en) Taylor Fletcher – Sports-Reference (OL-resultater – arkivert) 
(en) Taylor Fletcher – USAs olympiske komité 
(en) Taylor Fletcher – FIS (kombinert) 
(en) Taylor Fletcher – FIS (skihopping)